钦定古今图书集成/明伦汇编/皇极典/第173卷 > 元
## 钦定古今图书集成/明伦汇编/皇极典/第173卷 > 元

### 太祖元年群臣上尊号曰成吉思皇帝

按《元史太祖本纪》：“元年丙寅，帝大会诸王群臣，建九
斿白旗，即皇帝位于斡难河之源。诸王群臣共上尊
号曰‘成吉思皇帝’。”

### 世祖至元十二年文武百寮请上尊号不许

按《元史世祖本纪》：“至元十二年十二月戊申，中书左
丞相忽都带儿与内外文武百寮及缁黄耆庶，请上
尊号曰‘宪天述道仁文义武大光孝皇帝’”，不许。
至元二十一年，上尊号曰“宪天述道仁文义武大光
孝皇帝。”

按《元史世祖本纪》：“二十一年春正月乙卯，帝御大明
殿，右丞相和礼霍孙率百官奉玉册玉宝，上尊号曰
‘宪天述道仁文义武大光孝皇帝’。”

### 武宗至大二年皇太子诸王百官上尊号曰统天继圣钦文英武大章孝皇帝

按：《元史武宗本纪》云云。

### 英宗至治元年上尊号曰继天体道敬文仁武大昭孝皇帝

按《元史英宗本纪》，至治元年十一月戊寅，御大明殿，
群臣上尊号曰继天体道敬文仁武大昭孝皇帝。己
卯，以受尊号诏天下。庚寅，拜住等言受尊号宜谢太
庙，行一献礼。世祖亦尝议行，武宗则躬行谢礼。诏曰：
“朕当亲谢。”

### 文宗至顺元年上尊号曰钦天统圣至德诚功大文孝皇帝

按《元史文宗本纪》：“至顺元年三月辛未，群臣请上皇
帝尊号，不许。固请不已，乃许之。五月戊午，帝御大明
殿，燕铁木儿率文武百官及僧道耆老奉玉册玉宝，
上尊号曰‘钦天统圣至德诚功大文孝皇帝。